Spojená škola sv. Jána Pavla II., Dlhé hony 3522/2, 05801 Poprad

**Plán koordinátora programu Zelená škola**

PaedDr. Zuzana Čerkalová šk. rok 2020/2021

**ÚVOD**

Program Zelená škola je **medzinárodný certifikačný výchovno-vzdelávací program** určený pre materské, základné, stredné a špeciálne školy, ktoré **chcú zmeniť seba a svoje okolie**.

**Cieľom programu** je podpora školských komunít, v ktorých si ich členovia vyskúšajú čaro i nástrahy spolupráce. **Žiaci s pomocou učiteľov a rodičov riešia reálne potreby svojej školy a okolia, čím pomáhajú k pozitívnej zmene**.

**METODIKA 7 KROKOV**

V programe Zelená škola sa uplatňuje **praktická metodika 7 krokov**. Náplňou programu je plnenie týchto 7 krokov Zelenej školy počas **certifikačného obdobia (odporúčané sú min. 2 školské roky)**.

7 KROKOV ZELENEJ ŠKOLY

1. Vytvorenie kolégia Zelenej školy (odporúčaný termín: do konca októbra)
2. Environmentálny audit školy (odporúčaný termín: do konca decembra)
3. Environmentálny akčný plán (EAP) školy (odporúčaný termín: do konca februára)
4. Monitorovanie a priebežné hodnotenie plnenia akčného plánu (realizuje sa priebežne po vypracovaní EAP)
5. Proenvironmentálna výučba (realizuje sa priebežne)
6. Informovanie a spolupráca (realizuje sa priebežne)
7. Eko-kódex (odporúčaný termín: jar druhého roku certifikačného obdobia)

**TÉMA PROGRAMU ZELENEJ ŠKOLY A NAPĹŇANIE JEJ CIEĽOV**

Počas nášho prvého certifikovaného obdobia, t.j. školské roky 2018/2019 a 2019/2020, sme sa venovali téme **Zelené obstarávanie a úradovanie**. Vzhľadom na prerušenú prezenčnú formu vyučovania v dôvodu nástupu pandémie koronavírusu sme nasledujúce aktivity preložili na september a október 2020:

**CIEĽ 2 Znížiť používanie jednorazových obalov žiakmi o 30% do konca júna 2020**

Aktivita 1: Proenvironmentálna výučba o obaloch formou diskusného fóra → členovia kolégia z 9.A triedy budú prednášať svojim spolužiakom.

Aktivita 3: Výroba a používanie voskových obalov na desiatu a potraviny → dňa 8.9.2020 vyrábali žiaci 1.AG triedy pod vedením Mgr. Lucie Pospíšilovej na hodine umenie a kultúra voskové obrúsky.

Aktivita 4: Výroba obalov na darčeky → aktivitu chceme ešte realizovať v 4.A triede a ďalších triedach (podľa možností).

**CIEĽ 3 Zvýšiť používanie eko čistiacich a kozmetických výrobkov na škole o 30% do konca februára 2020**

Aktivita 1: Rovesnícke vzdelávanie o zložení a možnostiach používania chemických a eko čistiacich a kozmetických prostriedkov → výučba v rámci jednotlivých tried učiteľmi biológie, príp. spolužiakmi.

Aktivita 4: Používanie eko-mydiel (tekuté, tuhé) v škole → tekuté mydlá sú zakúpené. Tuhé mydlá vyrábali žiaci 2.AG triedy dňa 17.9.2020. V pláne je výroba tuhých mydiel aj v ďalších triedach.

Rovesnícke vzdelávania, ktoré boli v uvedených aktivitách naplánované, nebude možné vzhľadom na aktuálne bezpečnostné opatrenia realizovať (žiaci dvoch a viacerých tried sa nemôžu spájať). Aktivity sú/budú realizované len v rámci jednotlivých tried v spolupráci s triednymi učiteľmi, resp. učiteľmi výchovných predmetov a učiteľov biológie.

Dňa 13.10.2020 očakávame hodnotiacu návštevu programu Zelená škola.

Aktivity programu a prípravy na prijatie hodnotiacej návštevy zastrešuje školský koordinátor v spolupráci s kolégiom. Cieľovou skupinou sú žiaci základnej školy, gymnázia, zamestnanci školy a verejnosť.

Zároveň chceme aj v tomto školskom roku 2020/2021 pokračovať v triedení a minimalizovaní odpadu: plasty – papier – sklo – bio odpad.

Plán schválila: Ing. Katarína Krajňáková, riaditeľka školy

V Poprade 18.09.2020